CELEX: 32016R0052
Language: lv
Date: 2016-01-15 00:00:00
Title: Padomes Regula (Euratom) 2016/52 (2016. gada 15. janvāris), ar ko nosaka maksimālos pieļaujamos pārtikas un barības radioaktīvā piesārņojuma līmeņus pēc kodolavārijas vai jebkuras citas radiācijas avārijsituācijas un atceļ Padomes Regulu (Euratom) Nr. 3954/87 un Komisijas Regulas (Euratom) Nr. 944/89 un (Euratom) Nr. 770/90

20.1.2016   
            
            
               LV
            
            
               Eiropas Savienības Oficiālais Vēstnesis
            
            
               L 13/2
            
         PADOMES REGULA (Euratom) 2016/52
   (2016. gada 15. janvāris),
   ar ko nosaka maksimālos pieļaujamos pārtikas un barības radioaktīvā piesārņojuma līmeņus pēc kodolavārijas vai jebkuras citas radiācijas avārijsituācijas un atceļ Padomes Regulu (Euratom) Nr. 3954/87 un Komisijas Regulas (Euratom) Nr. 944/89 un (Euratom) Nr. 770/90
   EIROPAS SAVIENĪBAS PADOME,
   ņemot vērā Eiropas Atomenerģijas kopienas dibināšanas līgumu un jo īpaši tā 31. un 32. pantu,
   ņemot vērā Eiropas Komisijas priekšlikumu, kas sagatavots, iepriekš saņemot atzinumu no personu grupas, ko Zinātnes un tehnikas komiteja iecēlusi no dalībvalstu zinātnisko ekspertu vidus,
   ņemot vērā Eiropas Parlamenta atzinumu (1),
   ņemot vērā Eiropas Ekonomikas un sociālo lietu komitejas atzinumu (2),
   tā kā:
   
               (1)
            
            
               Padomes Direktīvā 2013/59/Euratom (3) ir noteikti drošības pamatstandarti aizsardzībai pret jonizējošā starojuma radītajiem draudiem.
            
         
               (2)
            
            
               Pēc avārijas, kas 1986. gada 26. aprīlī notika Černobiļas atomelektrostacijā, atmosfērā nonāca liels daudzums radioaktīvu materiālu, vairākās Eiropas valstīs veselībai būtiskā līmenī piesārņojot pārtiku un lopbarību. Tika pieņemti pasākumi, lai garantētu, ka noteiktus lauksaimniecības produktus Savienībā ieved tikai saskaņā ar vienotu kārtību, kas nodrošina iedzīvotāju veselības aizsardzību, vienlaikus saglabājot tirgus vienotību un nepieļaujot tirdzniecības plūsmu novirzīšanos.
            
         
               (3)
            
            
               Padomes Regulā (Euratom) Nr. 3954/87 (4) paredzēti maksimālie pieļaujamie radioaktīvā piesārņojuma līmeņi, kas piemērojami pēc kodolavārijas vai jebkuras citas radiācijas avārijsituācijas, kura var izraisīt vai ir izraisījusi pārtikas un barības būtisku radioaktīvu piesārņojumu. Šie maksimālie pieļaujamie līmeņi joprojām atbilst jaunākajiem zinātniskajiem ieteikumiem, kas pašlaik pieejami starptautiskā mērogā. Pamats, uz kura tika noteikti šajā regulā izklāstītie maksimālie pieļaujamie līmeņi, ir pārskatīts un aprakstīts Komisijas publikācijā Nr. 105 sērijā “Radiācijas drošība” (ES kritēriji ierobežojumiem, kuri pēc avārijas piemērojami attiecībā uz pārtiku). Šo līmeņu pamatā ir standartlīmenis – 1 mSv gadā – individuālās efektīvās dozas pieaugumam radionuklīdu uzņemšanas rezultātā un pieņēmums, ka 10 % ik gadus patērētās pārtikas ir piesārņoti. Tomēr uz zīdaiņiem līdz viena gada vecumam attiecas atšķirīgi pieņēmumi.
            
         
               (4)
            
            
               Pēc avārijas, kas 2011. gada 11. martā notika Fukušimas atomelektrostacijā, Komisija tika informēta, ka radionuklīdu līmenis konkrētos Japānas izcelsmes pārtikas produktos pārsniedz Japānā piemērojamos rīcības līmeņus attiecībā uz pārtiku. Šāds piesārņojums varētu apdraudēt sabiedrības un dzīvnieku veselību Savienībā, tāpēc saskaņā ar Pārtikas aprites un dzīvnieku veselības pastāvīgās komitejas, kas izveidota ar Eiropas Parlamenta un Padomes Regulu (EK) Nr. 178/2002 (5), atzinumu tika pieņemti pasākumi, ar kuriem paredzēja īpašus noteikumus, kuri reglamentē Japānas izcelsmes vai no Japānas sūtītas pārtikas un barības importu.
            
         
               (5)
            
            
               Jāizveido sistēma, kas ļauj Kopienai pēc kodolavārijas vai jebkuras citas radiācijas avārijsituācijas, kura var izraisīt vai ir izraisījusi pārtikas un barības būtisku radioaktīvu piesārņojumu, iedzīvotāju aizsardzības labad noteikt maksimālos pieļaujamā radioaktīvā piesārņojuma līmeņus produktiem, ko paredzēts laist tirgū.
            
         
               (6)
            
            
               Dzeramo ūdeni tāpat kā citus pārtikas produktus uzņem tieši vai netieši, tāpēc tam ir noteikta nozīme patērētāju kopējā eksponētībā radioaktīvām vielām. Attiecībā uz radioaktīvām vielām dzeramā ūdens kvalitātes kontrole jau ir paredzēta Padomes Direktīvā 2013/51/Euratom (6), no kuras darbības jomas ir izslēgti minerālūdeņi un ūdeņi, kas ir zāles. Šai regulai būtu jāattiecas uz pārtiku, mazsvarīgu pārtiku un barību, kuru varētu laist tirgū pēc kodolavārijas vai jebkuras citas radiācijas avārijsituācijas, bet ne uz dzeramo ūdeni, kuram piemēro Direktīvu 2013/51/Euratom. Tomēr radiācijas avārijsituācijas gadījumā dalībvalstis – nolūkā pārvaldīt to, kā izmanto dzeramo ūdeni, – var izvēlēties atsaukties uz šķidrai pārtikai piemērotajiem maksimālajiem līmeņiem, kuri noteikti šajā regulā.
            
         
               (7)
            
            
               Maksimālie pieļaujamie radioaktīvā piesārņojuma līmeņi Savienības izcelsmes vai no trešām valstīm importētai pārtikai un barībai būtu jāpiemēro atkarībā no vietas un apstākļiem, kādos attiecīgā kodolavārija vai cita radiācijas avārijsituācija notikusi.
            
         
               (8)
            
            
               Komisija jāinformē par kodolavāriju vai neparasti augstu radioaktivitātes līmeni saskaņā ar Padomes Lēmumu 87/600/Euratom (7) vai saskaņā ar Starptautiskās Atomenerģijas aģentūras 1986. gada 26. septembra Konvenciju par kodolnegadījumu operatīvu izziņošanu.
            
         
               (9)
            
            
               Lai ņemtu vērā to, ka zīdaiņu uzturs pirmajos sešos dzīves mēnešos var būtiski atšķirties un ka arī dzīves otrajos sešos mēnešos zīdaiņu vielmaiņā ir nenoteiktība, ir lietderīgi paildzināt laikposmu, kurā zīdaiņu pārtikai piemēro zemākus maksimālos pieļaujamos līmeņus, tos attiecinot uz visiem divpadsmit dzīves pirmajiem mēnešiem.
            
         
               (10)
            
            
               Lai atvieglotu piemērojamo maksimālo pieļaujamo līmeņu pielāgošanu, jo īpaši ņemot vērā apstākļus, kādos kodolavārija vai cita radiācijas avārijsituācija notikusi, īstenošanas regulu pārskatīšanas procedūrās būtu jāiekļauj Komisijas apspriešanās ar Līguma 31. pantā minēto ekspertu grupu.
            
         
               (11)
            
            
               Lai nodrošinātu, ka Kopienas tirgū netiek laista pārtika un barība, kas pārsniedz piemērojamos maksimālos pieļaujamos līmeņus, atbilstība šiem līmeņiem būtu pienācīgi jāpārbauda.
            
         
               (12)
            
            
               Lai nodrošinātu vienādus nosacījumus šīs regulas īstenošanai attiecībā uz maksimālo pieļaujamo līmeņu piemērošanu, īstenošanas pilnvaras būtu jāpiešķir Komisijai. Šīs pilnvaras būtu jāizmanto saskaņā ar Eiropas Parlamenta un Padomes Regulu (ES) Nr. 182/2011 (8), kas piemērojama šīs regulas vajadzībām, neatkarīgi no tā, ka tajā nav skaidras atsauces uz Līguma 106.a pantu.
            
         
               (13)
            
            
               Komisijai vajadzētu saņemt palīdzību no Augu, dzīvnieku, pārtikas aprites un dzīvnieku barības pastāvīgās komitejas. Dalībvalstīm būtu jānodrošina, ka tajos gadījumos, kad minētā komiteja apspriež uz šīs regulas balstītu īstenošanas aktu projektus, to pārstāvjiem ir pienācīga kompetence radioloģiskās aizsardzības jautājumos vai viņi var uz šādu kompetenci paļauties.
            
         
               (14)
            
            
               Lai pieņemtu tiesību aktus, ar ko piemēro pārtikas un barības maksimālos pieļaujamos radioaktīvā piesārņojuma līmeņus, būtu jāizmanto pārbaudes procedūra.
            
         
               (15)
            
            
               Komisijai būtu jāpieņem nekavējoties piemērojami īstenošanas akti, ja pienācīgi pamatotos gadījumos saistībā ar konkrētām radiācijas avārijsituācijām, kuras var izraisīt vai ir izraisījušas pārtikas un barības būtisku radioaktīvu piesārņojumu, tas nepieciešams neatliekamas steidzamības dēļ.
            
         
               (16)
            
            
               Šai regulai vajadzētu būt lex specialis procedūrā, kuru izmanto, lai pieņemtu un pēc tam grozītu īstenošanas regulas, ar ko nosaka piemērojamos maksimālos pieļaujamos radioaktīvā piesārņojuma līmeņus pēc radiācijas avārijsituācijas. Gadījumos, kad ir skaidrs, ka Savienības izcelsmes vai no trešām valstīm importēta pārtika vai barība var radīt nopietnu risku cilvēku veselībai, dzīvnieku veselībai vai videi un ka šādu risku nevar apmierinoši ierobežot ar attiecīgās dalībvalsts vai attiecīgo dalībvalstu veiktiem pasākumiem, Komisija var pieņemt papildu ārkārtas pasākumus, ievērojot Regulu (EK) Nr. 178/2002. Komisijai būtu jānodrošina, ka šo regulu un Regulu (EK) Nr. 178/2002 īsteno saskaņotā veidā. Ja iespējams, piemērojamie maksimālie pieļaujamie līmeņi un papildu ārkārtas pasākumi būtu jāiestrādā vienā īstenošanas regulā, kas balstīta uz šo regulu un Regulu (EK) Nr. 178/2002.
            
         
               (17)
            
            
               Turklāt vispārīgie noteikumi par to, kā veicamas oficiālās kontroles, lai pārbaudītu atbilstību noteikumiem, kuru nolūks cita starpā ir novērst, likvidēt vai līdz pieņemamiem līmeņiem mazināt risku cilvēkiem un dzīvniekiem, ir noteikti Eiropas Parlamenta un Padomes Regulā (EK) Nr. 882/2004 (9).
            
         
               (18)
            
            
               Īstenošanas regulu sagatavošanas vai to pārskatīšanas gaitā Komisijai cita starpā būtu jāņem vērā šādi apstākļi: kodolavārijas vai citas radiācijas avārijsituācijas notikuma vieta, daba un apmērs Kopienā vai ārpus tās; konstatēto vai prognozēto radioaktīvo vielu izmešu daba, apmērs un izplatība gaisā, ūdenī un augsnē un pārtikā un barībā Kopienā vai ārpus tās; konstatētā vai potenciālā pārtikas un barības radioaktīvā piesārņojuma radioloģiskie riski un izrietošās starojuma dozas; tās piesārņotās pārtikas un barības tips un daudzums, kura varētu nonākt tirgū Kopienā; trešās valstīs atļauti maksimālie pieļaujamie pārtikas un barības piesārņojuma līmeņi; šīs pārtikas un barības svarīgums iedzīvotāju nodrošināšanā ar pienācīgu pārtikas apgādi; patērētāju prasības attiecībā uz pārtikas nekaitīgumu un radiācijas avārijsituācijas izraisītās iespējamās izmaiņas patērētāju uztura ieradumos.
            
         
               (19)
            
            
               Pienācīgi pamatotos gadījumos jebkurai dalībvalstij vajadzētu būt iespējai prasīt atļauju uz laiku atkāpties no maksimālajiem pieļaujamajiem radioaktīvā piesārņojuma līmeņiem attiecībā uz konkrētu pārtiku vai barību, ko patērē tās teritorijā. Īstenošanas regulās būtu jāprecizē pārtika un barība, kam piemēro atkāpes, attiecīgo radionuklīdu tipi, kā arī atkāpju ģeogrāfiskā darbības joma un to piemērošanas ilgums,
            
         IR PIEŅĒMUSI ŠO REGULU.
   1. pants
   Priekšmets
   Šī regula nosaka maksimālos pieļaujamos radioaktīvā piesārņojuma līmeņus:
   
               a)
            
            
               pārtikai, kā norādīts I pielikumā;
            
         
               b)
            
            
               mazsvarīgai pārtikai, kā norādīts II pielikumā; un
            
         
               c)
            
            
               barībai, kā norādīts III pielikumā,
            
         kas var tikt laista tirgū pēc kodolavārijas vai citas radiācijas avārijsituācijas, kura var izraisīt vai ir izraisījusi pārtikas un barības būtisku radioaktīvu piesārņojumu.
   Šī regula arī nosaka procedūru, ar ko pieņem vai pēc tam groza īstenošanas regulas, kas nosaka piemērojamos maksimālos pieļaujamos līmeņus.
   2. pants
   Definīcijas
   Šajā regulā piemēro šādas definīcijas:
   
               1)
            
            
               “pārtika” ir jebkura apstrādāta, daļēji apstrādāta vai neapstrādāta viela vai produkts, kas paredzēts cilvēkiem uzturam vai ko saprātīgi paredzamos apstākļos cilvēki varētu lietot uzturā.
               Pie “pārtikas” pieder dzērieni, košļājamās gumijas un jebkura viela, kas apzināti pievienota pārtikai tās ražošanas, sagatavošanas vai apstrādes laikā.
               Pie “pārtikas” nepieder:
               
                           a)
                        
                        
                           barība;
                        
                     
                           b)
                        
                        
                           dzīvi dzīvnieki, ja vien tie nav sagatavoti laišanai tirgū patēriņam cilvēku uzturā;
                        
                     
                           c)
                        
                        
                           augi pirms novākšanas;
                        
                     
                           d)
                        
                        
                           zāles Eiropas Parlamenta un Padomes Direktīvas 2001/83/EK (10) 1. panta 2. punkta nozīmē;
                        
                     
                           e)
                        
                        
                           kosmētikas līdzekļi Eiropas Parlamenta un Padomes Regulas (EK) Nr. 1223/2009 (11) 2. panta 1. punkta a) apakšpunkta nozīmē;
                        
                     
                           f)
                        
                        
                           tabaka un tabakas izstrādājumi Eiropas Parlamenta un Padomes Direktīvas 2014/40/ES (12) attiecīgi 2. panta 1. un 4. punkta nozīmē;
                        
                     
                           g)
                        
                        
                           narkotiskās vai psihotropās vielas ANO 1961. gada Vienotās konvencijas par narkotiskajām vielām un ANO 1971. gada Konvencijas par psihotropajām vielām nozīmē;
                        
                     
                           h)
                        
                        
                           atliekas un piesārņotāji;
                        
                     
                           i)
                        
                        
                           dzeramais ūdens Direktīvas 2013/51/Euratom 2. panta 1. punkta nozīmē;
                        
                     
         
               2)
            
            
               “mazsvarīga pārtika” ir pārtika, kam ir maza nozīme uzturā un kas veido tikai nelielu daļu no iedzīvotāju pārtikas patēriņa;
            
         
               3)
            
            
               “barība” ir jebkura apstrādāta, daļēji apstrādāta vai neapstrādāta viela vai produkts, tostarp piedevas, ko paredzēts izbarot dzīvniekiem;
            
         
               4)
            
            
               “laišana tirgū” ir pārtikas vai barības turēšana pārdošanas nolūkā, tostarp tās piedāvāšana pārdošanai vai jebkura cita veida nodošanai par maksu vai bez tās, un pārdošana, izplatīšana un citāda veida nodošana;
            
         
               5)
            
            
               “radiācijas avārijsituācija” ir neikdienišķa situācija vai notikums saistībā ar starojuma avotu, kas prasa tūlītēju rīcību, lai mazinātu nopietnas nelabvēlīgas sekas attiecībā uz cilvēku veselību un drošību, dzīves kvalitāti, īpašumu vai vidi vai briesmas, kas radītu šādas nopietnas sekas.
            
         3. pants
   Piemērojamie maksimālie pieļaujamie līmeņi
   1.   Ja Komisija saņem – jo īpaši saskaņā ar Kopienas kārtību par operatīvo informācijas apmaiņu radiācijas avārijas situācijā vai arī saskaņā ar 1986. gada 26. septembra SAEA Konvenciju par kodolnegadījumu operatīvu izziņošanu – oficiālu informāciju par kodolavāriju vai jebkuru citu radiācijas avārijsituāciju, kura var izraisīt vai ir izraisījusi pārtikas un barības būtisku radioaktīvu piesārņojumu, tā pieņem īstenošanas regulu, nosakot maksimālos pieļaujamos līmeņus, kas piemērojami pārtikai vai barībai, kura, iespējams, ir piesārņota un kura varētu tikt laista tirgū.
   Neskarot 3. panta 4. punktu, piemērojamie maksimālie pieļaujamie līmeņi, kas noteikti šādā īstenošanas regulā, nepārsniedz I, II un III pielikumā noteiktos līmeņus. Minēto īstenošanas regulu pieņem saskaņā ar 5. panta 2. punktā minēto pārbaudes procedūru.
   Pienācīgi pamatotas neatliekamas steidzamības gadījumā saistībā ar apstākļiem, kādos notikusi kodolavārija vai cita radiācijas avārijsituācija, Komisija pieņem nekavējoties piemērojamu īstenošanas regulu saskaņā ar 5. panta 3. punktā minēto procedūru.
   2.   Saskaņā ar 1. punktu pieņemto īstenošanas regulu spēkā esības ilgums ir iespējami īss. Pirmās īstenošanas regulas spēkā esības ilgums pēc kodolavārijas vai jebkuras citas radiācijas avārijsituācijas nepārsniedz trīs mēnešus.
   Īstenošanas regulas Komisija periodiski pārskata un, ja vajadzīgs, groza atkarībā no avārijas dabas un notikuma vietas, kā arī no faktiski izmērītā radioaktīvā piesārņojuma līmeņa izmaiņām.
   3.   Īstenošanas regulu sagatavošanas vai to pārskatīšanas gaitā Komisija ņem vērā pamatstandartus, kas noteikti, ievērojot Līguma 30. un 31. pantu, tostarp pamatošanas un optimizācijas principu, ar mērķi saglabāt individuālo dozu lielumu, eksponētības varbūtību un eksponēto personu skaitu tik zemu, cik vien saprātīgi panākams, ņemot vērā tehnisko zināšanu pašreizējo stāvokli un ekonomiskos un sabiedriskos faktorus.
   Kodolavārijas gadījumā vai jebkuras citas radiācijas avārijsituācijas gadījumā, kura izraisījusi tik plašu Kopienas patērētās pārtikas un barības piesārņojumu, ka argumentācija un pieņēmumi, uz kuru pamata tika noteikti šīs regulas I, II un III pielikumā izklāstītie maksimālie pieļaujamie līmeņi, vairs nav derīgi, Komisija īstenošanas regulu pārskatīšanas gaitā apspriežas ar ekspertu grupu, kas minēta Līguma 31. pantā. Minētās ekspertu grupas atzinumu Komisija var lūgt visos citos gadījumos, kad piesārņota Kopienas patērētā pārtika vai barība.
   4.   Neskarot šajā regulā izvirzīto veselības aizsardzības mērķi, Komisija ar īstenošanas regulām var atļaut jebkurai dalībvalstij – pēc tās lūguma un ņemot vērā attiecīgajā dalībvalstī valdošos ārkārtas apstākļus – uz laiku atkāpties no maksimālajiem pieļaujamajiem līmeņiem attiecībā uz konkrētu pārtiku un barību, ko patērē tās teritorijā. Šo atkāpju pamatā ir zinātniski pierādījumi, un tās pienācīgi pamato apstākļi, jo īpaši attiecīgajā dalībvalstī valdošie sabiedriskie faktori.
   4. pants
   Ierobežojoši pasākumi
   1.   Kad Komisija pieņem īstenošanas regulu, ar ko nosaka maksimālos pieļaujamos līmeņus, šiem maksimālajiem pieļaujamajiem līmeņiem neatbilstoša pārtika vai barība tirgū netiek laista no dienas, kas noteikta minētajā īstenošanās regulā.
   Piemērojot šo regulu, no trešām valstīm importētu pārtiku vai barību uzskata par laistu tirgū, ja Savienības muitas teritorijā tai tiek piemērota tāda muitas procedūra, kas nav tranzīta procedūra.
   2.   Katra dalībvalsts sniedz Komisijai visu informāciju par šīs regulas piemērošanu. Komisija šo informāciju paziņo pārējām dalībvalstīm. Par visiem gadījumiem, kad konstatētas neatbilstības piemērojamajiem maksimālajiem pieļautajiem līmeņiem, ziņo, izmantojot ātrās brīdināšanas sistēmu pārtikas un barības jomā (RASFF).
   5. pants
   Komiteju procedūra
   1.   Komisijai palīdz Augu, dzīvnieku, pārtikas aprites un dzīvnieku barības pastāvīgā komiteja, kas izveidota ar Regulas (EK) Nr. 178/2002 58. panta 1. punktu. Minētā komiteja ir komiteja Regulas (ES) Nr. 182/2011 nozīmē.
   2.   Ja ir atsauce uz šo punktu, piemēro Regulas (ES) Nr. 182/2011 5. pantu.
   3.   Ja ir atsauce uz šo punktu, piemēro Regulas (ES) Nr. 182/2011 8. pantu saistībā ar tās 5. pantu.
   6. pants
   Ziņošana
   Kodolavārijas gadījumā vai jebkurā citā radiācijas avārijsituācijā, kura var izraisīt vai ir izraisījusi pārtikas un barības būtisku radioaktīvu piesārņojumu, Komisija iesniedz Eiropas Parlamentam un Padomei ziņojumu. Ziņojumā aplūko to pasākumu īstenošanu, kas pieņemti atbilstīgi šai regulai un paziņoti Komisijai saskaņā ar 4. panta 2. punktu.
   7. pants
   Atcelšana
   Regulu (Euratom) Nr. 3954/87 un Komisijas Regulas (Euratom) Nr. 944/89 (13) un (Euratom) Nr. 770/90 (14) atceļ.
   Atsauces uz atceltajām regulām uzskata par atsaucēm uz šo regulu un lasa saskaņā ar atbilstības tabulu IV pielikumā.
   8. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 15. janvārī
      
         
            Padomes vārdā –
         
         
            priekšsēdētājs
         
         J.R.V.A DIJSSELBLOEM
      
   
   
      (1)  2015. gada 9. jūlija ... atzinums (Oficiālajā Vēstnesī vēl nav publicēts).
   
      (2)  OV C 226, 16.7.2014., 68. lpp.
   
   
      (3)  Padomes Direktīva 2013/59/Euratom (2013. gada 5. decembris), ar ko nosaka drošības pamatstandartus aizsardzībai pret jonizējošā starojuma radītajiem draudiem un atceļ Direktīvu 89/618/Euratom, Direktīvu 90/641/Euratom, Direktīvu 96/29/Euratom, Direktīvu 97/43/Euratom un Direktīvu 2003/122/Euratom (OV L 13, 17.1.2014., 1. lpp.).
   
      (4)  Padomes Regula (Euratom) Nr. 3954/87 (1987. gada 22. decembris) par pārtikas produktu un lopbarības maksimāli pieļaujamo radioaktīvā piesārņojuma līmeni pēc kodolavārijas vai citas radiācijas avārijas situācijas (OV L 371, 30.12.1987., 11. lpp.).
   
      (5)  Eiropas Parlamenta un Padomes Regula (EK) Nr. 178/2002 (2002. gada 28. janvāris), ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu (OV L 31, 1.2.2002., 1. lpp.).
   
      (6)  Padomes Direktīva 2013/51/Euratom (2013. gada 22. oktobris), ar ko nosaka iedzīvotāju veselības aizsardzības prasības attiecībā uz radioaktīvām vielām dzeramajā ūdenī (OV L 296, 7.11.2013., 12. lpp.).
   
      (7)  Padomes Lēmums 87/600/Euratom (1987. gada 14. decembris) par Kopienas noteikumiem par operatīvu informācijas apmaiņu radiācijas avāriju gadījumos (OV L 371, 30.12.1987., 76. lpp.).
   
      (8)  Eiropas Parlamenta un Padomes Regula (ES) Nr. 182/2011 (2011. gada 16. februāris), ar ko nosaka normas un vispārīgus principus par dalībvalstu kontroles mehānismiem, kuri attiecas uz Komisijas īstenošanas pilnvaru izmantošanu (OV L 55, 28.2.2011., 13. lpp.).
   
      (9)  Eiropas Parlamenta un Padomes Regula (EK) Nr. 882/2004 (2004. gada 29. aprīlis) par oficiālo kontroli, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem (OV L 165, 30.4.2004., 1. lpp.).
   
      (10)  Eiropas Parlamenta un Padomes Direktīva 2001/83/EK (2001. gada 6. novembris), par Kopienas kodeksu, kas attiecas uz cilvēkiem paredzētām zālēm (OV L 311, 28.11.2001., 67. lpp.).
   
      (11)  Eiropas Parlamenta un Padomes Regula (EK) Nr. 1223/2009 (2009. gada 30. novembris) par kosmētikas līdzekļiem (OV L 342, 22.12.2009., 59. lpp.).
   
      (12)  Eiropas Parlamenta un Padomes Direktīva 2014/40/ES (2014. gada 3. aprīlis) par dalībvalstu normatīvo un administratīvo aktu tuvināšanu attiecībā uz tabakas un saistīto izstrādājumu ražošanu, noformēšanu un pārdošanu un ar ko atceļ Direktīvu 2001/37/EK (OV L 127, 29.4.2014., 1. lpp.).
   
      (13)  Komisijas Regula (Euratom) Nr. 944/89 (1989. gada 12. aprīlis) par mazsvarīgo pārtikas produktu maksimāli pieļaujamo radioaktīvā piesārņojuma līmeni pēc kodolavārijas vai citas radiācijas avārijas situācijas (OV L 101, 13.4.1989., 17. lpp.).
   
      (14)  Komisijas Regula (Euratom) Nr. 770/90 (1990. gada 29. marts) par barības maksimāli pieļaujamo radioaktīvā piesārņojuma līmeni pēc kodolavārijas vai citas radiācijas avārijas (OV L 83, 30.3.1990., 78. lpp.).
   
      I PIELIKUMS
      
         MAKSIMĀLIE PIEĻAUJAMIE RADIOAKTĪVĀ PIESĀRŅOJUMA LĪMEŅI – PĀRTIKA
      
      Maksimālie pieļaujamie līmeņi, kas piemērojami pārtikai, nepārsniedz šādus līmeņus:
      
                  Izotopu grupa / pārtikas grupa
               
               
                  Pārtika (Bq/kg) (1)
                  
               
            
                  Zīdaiņu pārtika (2)
                  
               
               
                  Piena produkti (3)
                  
               
               
                  Cita pārtika, izņemot mazsvarīgo pārtiku (4)
                  
               
               
                  Šķidrā pārtika (5)
                  
               
            
                  Kopējais piesārņojums ar stroncija izotopiem, kā Sr-90
               
               
                  75
               
               
                  125
               
               
                  750
               
               
                  125
               
            
                  Kopējais piesārņojums ar joda izotopiem, kā I-131
               
               
                  150
               
               
                  500
               
               
                  2 000
               
               
                  500
               
            
                  Kopējais piesārņojums ar plutonija un transplutonija elementu alfa daļiņas izstarojošajiem izotopiem, kā Pu-239 un Am-241
               
               
                  1
               
               
                  20
               
               
                  80
               
               
                  20
               
            
                  Kopējais piesārņojums ar visiem pārējiem radionuklīdiem, kuru pussabrukšanas periods ir lielāks nekā 10 dienas, kā Cs-134 un Cs-137 (6)
                  
               
               
                  400
               
               
                  1 000
               
               
                  1 250
               
               
                  1 000
               
            
         (1)  Koncentrētiem vai žāvētiem produktiem piemērojamo līmeni aprēķina, pamatojoties uz atjaunotu, patēriņam gatavu produktu. Lai nodrošinātu, ka šajā regulā noteiktie maksimālie pieļaujamie līmeņi tiek ievēroti, dalībvalstis var nākt klajā ar ieteikumiem par atšķaidīšanas noteikumiem.
      
         (2)  Zīdaiņu pārtiku definē kā pārtiku, kura paredzēta zīdaiņu barošanai dzīves pirmajos divpadsmit mēnešos, kura apmierina šīs kategorijas personu uztura vajadzības un kura noformēta mazumtirdzniecībai iesaiņojumā, kas skaidri apzīmēts un marķēts ar attiecīgu uzrakstu.
      
         (3)  Piena produktus definē kā produktus, uz kuriem attiecas turpmāk norādītie KN kodi, tostarp vajadzības gadījumā visi to turpmākie pielāgojumi: 0401 un 0402 (izņemot 0402 29 11).
      
         (4)  Mazsvarīga pārtika un attiecīgie tai piemērojamie līmeņi ir doti II pielikumā.
      
         (5)  Šķidro pārtiku definē kā produktus, uz kuriem attiecas kombinētās nomenklatūras pozīcija 2009 un 22. nodaļa. Vērtības aprēķinātas, ņemot vērā ūdensvada ūdens patēriņu, un pēc dalībvalstu kompetento iestāžu ieskatiem tādas pašas vērtības varētu noteikt arī dzeramajam ūdenim.
      
         (6)  Ogleklis 14, tritijs un kālijs 40 šajā grupā netiek iekļauti.
   
   
      II PIELIKUMS
      
         MAKSIMĀLI PIEĻAUJAMIE RADIOAKTĪVĀ PIESĀRŅOJUMA LĪMEŅI – MAZSVARĪGA PĀRTIKA
      
      
               
                  1.
               
               
                  Mazsvarīgas pārtikas saraksts
                  
                              KN kods
                           
                           
                              Apraksts
                           
                        
                              0703 20 00
                           
                           
                              Ķiploki (svaigi vai atdzesēti)
                           
                        
                              0709 59 50
                           
                           
                              Trifeles (svaigas vai atdzesētas)
                           
                        
                              0709 99 40
                           
                           
                              Kaperi (svaigi vai atdzesēti)
                           
                        
                              0711 90 70
                           
                           
                              Kaperi (iekonservēti īslaicīgai glabāšanai, kas nav derīgi tūlītējai lietošanai)
                           
                        
                              ex 0712 39 00
                           
                           
                              Trifeles (kaltētas, veselas, sagrieztas gabaliņos vai šķēlītēs, sasmalcinātas vai pulvera veidā, bez tālākas apstrādes)
                           
                        
                              0714
                           
                           
                              Manioks, niedru maranta, saleps, topinambūri, batātes un tamlīdzīgas saknes un bumbuļi ar augstu cietes vai inulīna saturu, svaigi, atdzesēti, saldēti vai kaltēti, arī šķēlītēs vai zirnīšos; sāgo palmas serdes
                           
                        
                              0814 00 00
                           
                           
                              Citrusaugļu vai meloņu un arbūzu mizas, svaigas, saldētas, kaltētas vai īslaicīgai glabāšanai konservētas sālījumā, sērūdenī vai citā konservējošā šķīdumā
                           
                        
                              0903 00 00
                           
                           
                              Mate
                           
                        
                              0904
                           
                           
                              
                                 Piper ģints pipari; kaltēti, saberzti vai malti Capsicum un Pimenta ģints dārzeņi
                           
                        
                              0905 00 00
                           
                           
                              Vaniļa
                           
                        
                              0906
                           
                           
                              Kanēlis un kanēļkoka ziedi
                           
                        
                              0907 00 00
                           
                           
                              Krustnagliņas (veseli augļi, ziedi un stublāji)
                           
                        
                              0908
                           
                           
                              Muskatrieksti, muskatriekstu mizas un kardamons
                           
                        
                              0909
                           
                           
                              Parastā anīsa, zvaigžņotā anīsa, fenheļa, koriandra, kumīna vai ķimeņu sēklas; kadiķogas
                           
                        
                              0910
                           
                           
                              Ingvers, safrāns, kurkuma, mārsils, lauru lapas, karijs un citas garšvielas
                           
                        
                              1106 20
                           
                           
                              Pozīcijas 0714 sāgo palmas serdes un sakņu vai bumbuļu milti, rupja maluma milti un pulveris
                           
                        
                              1108 14 00
                           
                           
                              Manioka ciete
                           
                        
                              1210
                           
                           
                              Apiņu rogas, svaigas vai žāvētas, arī maltas, pulverī vai granulās; lupulīns
                           
                        
                              1211
                           
                           
                              Augi vai augu daļas (ieskaitot sēklas un augļus), ko izmanto galvenokārt parfimērijā, farmācijā vai insekticīdu un fungicīdu pagatavošanai, vai līdzīgiem mērķiem, svaigi vai žāvēti, arī sagriezti, sagrūsti vai saberzti pulverī, izņemot augus vai augu daļas, ko izmanto pārtikas ražošanā
                           
                        
                              1301
                           
                           
                              Šellaka; dabiskie sveķi, sveķainas vielas, gumijas sveķi un oleosveķi (piemēram, balzami)
                           
                        
                              1302
                           
                           
                              Augu sulas un ekstrakti; pektīni, pektināti un pektāti; agars un citi no augu produktiem iegūti recinātāji un biezinātāji, arī modificēti
                           
                        
                              1504
                           
                           
                              Zivju vai jūras zīdītāju tauki un eļļas un to frakcijas, rafinētas vai nerafinētas, bet ķīmiski nepārveidotas
                           
                        
                              1604 31 00
                           
                           
                              Kaviārs
                           
                        
                              1604 32 00
                           
                           
                              Kaviāra aizstājēji
                           
                        
                              1801 00 00
                           
                           
                              Kakao pupiņas, veselas vai šķeltas, negrauzdētas vai grauzdētas
                           
                        
                              1802 00 00
                           
                           
                              Kakao pupiņu čaumalas, apvalki, miziņas un citi kakao atlikumi
                           
                        
                              1803
                           
                           
                              Kakao pasta, attaukota vai neattaukota
                           
                        
                              2003 90 10
                           
                           
                              Trifeles (sagatavotas vai konservētas bez etiķa vai etiķskābes)
                           
                        
                              2006 00
                           
                           
                              Dārzeņi, augļi, rieksti, augļu mizas un citādas augu daļas, konservētas cukurā (žāvētas, iecukurotas vai glazētas)
                           
                        
                              2102
                           
                           
                              Raugi (aktīvi vai neaktīvi); citi neaktīvi vienšūnu organismi (izņemot vakcīnas, kas minētas pozīcijā 3002); gatavi cepamie pulveri
                           
                        
                              2936
                           
                           
                              Dabiskie vai sintezētie provitamīni un vitamīni (ieskaitot dabiskos koncentrātus), to atvasinājumi, ko izmanto galvenokārt kā vitamīnus, un šo savienojumu maisījumi, arī šķīdinātājā
                           
                        
                              3301
                           
                           
                              Ēteriskās eļļas (atbrīvotas vai neatbrīvotas no terpēniem), tostarp konkrēteļļas un absolūteļļas; rezinoīdi; ekstrahēti oleosveķi; ēterisko eļļu koncentrāti taukos, negaistošās eļļās, vaskos un tamlīdzīgās vielās, kas iegūti ar tvaiku absorbēšanu vai macerāciju; terpēnu blakusprodukti, kas radušies, atbrīvojot ēteriskās eļļas no terpēniem; ēterisko eļļu ūdens destilāti un ūdens šķīdumi
                           
                        
            
               
                  2.
               
               
                  Maksimālie pieļaujamie līmeņi, kas piemērojami 1. punktā uzskaitītajai mazsvarīgajai pārtikai, nepārsniedz šādus līmeņus:
                  
                              Izotopu grupa
                           
                           
                              (Bq/kg)
                           
                        
                              Kopējais piesārņojums ar stroncija izotopiem, kā Sr-90
                           
                           
                              7 500
                           
                        
                              Kopējais piesārņojums ar joda izotopiem, kā I-131
                           
                           
                              20 000
                           
                        
                              Kopējais piesārņojums ar plutonija un transplutonija elementu alfa daļiņas izstarojošajiem izotopiem, kā Pu-239 un Am-241
                           
                           
                              800
                           
                        
                              Kopējais piesārņojums ar visiem pārējiem radionuklīdiem, kuru pussabrukšanas periods ir lielāks nekā 10 dienas, kā Cs-134 un Cs-137 (1)
                              
                           
                           
                              12 500
                           
                        
            
         (1)  Ogleklis 14, tritijs un kālijs 40 šajā grupā netiek iekļauti.
   
   
      III PIELIKUMS
      
         MAKSIMĀLI PIEĻAUJAMIE RADIOAKTĪVĀ PIESĀRŅOJUMA LĪMEŅI – BARĪBA
      
      Maksimālie pieļaujamie līmeņi kopējam piesārņojumam ar cēziju-134 un cēziju-137 nepārsniedz šādus līmeņus:
      
                  Barība, kas paredzēta
               
               
                  Bq/kg (1)
                      (2)
                  
               
            
                  Cūkām
               
               
                  1 250
               
            
                  Mājputniem, jēriem, teļiem
               
               
                  2 500
               
            
                  Citiem
               
               
                  5 000
               
            
         (1)  Šie līmeņi ir domāti, lai, vadoties pēc tiem, varētu ievērot maksimālos pieļaujamos pārtikas piesārņojuma līmeņus; šie līmeņi kā tādi negarantē to ievērošanu visos apstākļos un nemazina prasības attiecībā uz piesārņojuma līmeņu monitoringu cilvēku uzturam paredzētos dzīvnieku izcelsmes produktos.
      
         (2)  Šos līmeņus piemēro barībai, kas ir gatava patēriņam.
   
   
      IV PIELIKUMS
      
         ATBILSTĪBAS TABULA
      
      
                  Regula (Euratom) Nr. 3954/87
               
               
                  Regula (Euratom) Nr. 944/89
               
               
                  Regula (Euratom) Nr. 770/90
               
               
                  Šī regula
               
            
                  1. panta 1. punkts
               
               
                  1. pants
               
               
                  1. pants
               
               
                  1. pants
               
            
                  1. panta 2. punkts
               
               
                   
               
               
                   
               
               
                  2. pants
               
            
                  2. panta 1. punkts
               
               
                   
               
               
                   
               
               
                  3. panta 1. punkts
               
            
                  2. panta 2. punkts
               
               
                   
               
               
                   
               
               
                  3. panta 2. punkts
               
            
                  3. panta 1. punkts
               
               
                   
               
               
                   
               
               
                  —
               
            
                  3. panta 2. punkts
               
               
                   
               
               
                   
               
               
                  3. panta 3. punkts
               
            
                  3. panta 3. un 4. punkts
               
               
                   
               
               
                   
               
               
                  —
               
            
                  4. pants
               
               
                   
               
               
                   
               
               
                  —
               
            
                  5. pants
               
               
                   
               
               
                   
               
               
                  —
               
            
                  6. panta 1. punkts
               
               
                   
               
               
                   
               
               
                  4. panta 1. punkts
               
            
                  6. panta 2. punkts
               
               
                   
               
               
                   
               
               
                  4. panta 2. punkts
               
            
                   
               
               
                  2. pants
               
               
                   
               
               
                  II pielikuma 2. punkts
               
            
                  —
               
               
                  —
               
               
                  —
               
               
                  5. pants
               
            
                  7. pants
               
               
                   
               
               
                   
               
               
                  —
               
            
                  —
               
               
                  —
               
               
                  —
               
               
                  7. pants
               
            
                  8. pants
               
               
                  3. pants
               
               
                  2. pants
               
               
                  8. pants
               
            
                  Pielikums
               
               
                   
               
               
                   
               
               
                  I pielikums
               
            
                   
               
               
                  Pielikums
               
               
                   
               
               
                  II pielikuma 1. punkts
               
            
                   
               
               
                   
               
               
                  Pielikums
               
               
                  III pielikums
               
            
                  —
               
               
                  —
               
               
                  —
               
               
                  IV pielikums